બીએનપી ભારતને મનામણા કરવામાં નિષ્ફળ જાય તો ફરીથી ભારતવિરોધી ઝેર ઓકવાનું શરૂ કરી દેશે એમ મનાય છે. જોકે તેની પણ અવામી લીગને ચિંતા નથી. આગળ કહ્યું તેમ બાંગલાદેશની સેના કે બાંગલા મતદારોને માત્ર ભારતવિરોધી પ્રચારથી રાજી કરવામાં કોઈ ફાયદો બીએનપીને મળવાનો નથી. જમાતે ઇસ્લામી સાથેના સંબંધો બીએનપી છોડી શકે તેમ નથી, તેના કારણે પાકિસ્તાની સેનાના અત્યાચારોને યાદ કરનારો વર્ગ ક્યારેય બીએનપીને સાથ આપે નહિ. કટ્ટરવાદી ઇસ્લામનો વ્યાપ બાંગલાદેશમાં પણ વધી રહ્યો છે તેનો ફાયદો બીએનપીને મળી શકે છે, પણ તે ફાયદો લેવા માટે તેની પાસે અત્યારે સંગઠન નથી.